Zlatan vendte kampen for PSG
PSG har de siste ukene tapt for to bunnlag. Det så ut til å skulle gjenta seg for tredje gang lørdag, men to raske mål av Ibrahimovic midtveis i annen omgang reddet hovedstadsklubben fra en ny ydmykelse. Nancy ligger nest sist på tabellen, men viste ingen respekt da Benjamin Moukandjo ordnet 1-0 etter 36 minutter på Parc des Princes. Det resultatet holdt seg til nesten en time var unnagjort. Ibrahimovic utnyttet en tvilsom forsvarsjobb av gjestene og satte inn utligningen. Tre minutter senere lurte svensken seg forbi Nancy-keeperen og ordnet 2-1. Totalt har Ibrahimovic scoret 24 seriemål for PSG denne sesongen. - Jeg visste på forhånd at det ville bli vanskelig i dag. To og en halv dag etter en tøff mesterligakamp klarer ikke spillerne å levere samme intensitet. De var slitne i dag, sa PSG-trener Carlo Ancelotti. Ibrahimovic var utestengt da laget tok seg til kvartfinale i mesterligaen. - Han er en stor målscorer som aldri mister selvtilliten. En stor spiller, er Ancelottis attest. PSG topper tabellen med fem poeng ned til serietoer Lyon, som tar imot tredjeplasserte Marseille til storkamp søndag. I andre kamper lørdag vant E. Thonon Gaillard 5-1 over Sochaux, mens Troyes slo Reims 4-2. Begge lag tok tre viktige poeng i kampen mot nedrykk. Daniel Braaten kom inn midt i annen omgang da Toulouse vant 1-0 borte mot Brest. 17-årige Adrien Rabiot, som er utleid fra PSG, ble matchvinner.Mål: 1-0 Ronald Zubar (75). 6500 tilskuere.Mål: 0-1 Adrien Rabiot (45). 12.000 tilskuere. Daniel Braaten spilte 22 minutter som innbytter for Toulouse.Mål: 1-0 Cedric Barbosa (44), 1-1 Cedric Bakambu (53), 2-1 Saber Khlifa (str. 64), 3-1 Kevin Berigaud (71), 4-1 Barbosa (74), 5-1 Khlifa (78). 10.000 tilskuere.Mål: 0-1 Benjamin Moukandjo Bile (37), 1-1 Zlatan Ibrahimovic (59), 2-1 Ibrahimovic (62). 43.000 tilskuere.Mål: 1-0 Corentin Jean (7), 2-0 Julien Faussurier (55), 2-1 Nicolas de Preville (65), 3-1 Jean (70), 3-2 Odair Fortes (77), 4-2 Mohamed Yattara (90). 12.000 tilskuere.Mål: 1-0 Maor Melikson (24), 1-1 Sylvio Ronny Rodelin (55), 1-2 Tulio De Melo (82), 1-3 Benoit Pedretti (89). 14.000 tilskuere.
Med to mål viste Zlatan Ibrahimovic atter en gang hvor viktig han er for serieleder Paris Saint-Germain. Nancy ble slått 2-1 i fransk 1. divisjon lørdag.